ધાર્મિક સ્વાતંત્ર્યના મુદ્દે થયેલા આ સામ્રાજ્યવાદી વિમર્શનું પરિણામ બહુ સ્પષ્ટ હતું. હાઉસ ઓફ કોમન્સની ચર્ચાં પરથી એવું ચિત્ર ઉપસતું હતું કે ભારતમાં માત્ર ખ્રિસ્તી અને શીખ પર જ દમન ગુજારવામાં આવે છે. મુસ્લિમો અંગે એક પણ શબ્દ ઉચ્ચારવામાં ન આવ્યો. ખરેખર તો ભારતમાં મુસ્લિમો હિંદુત્વવાદી હિંસાનો શિકાર બનતા રહ્યા છે. આવી ગફલતનું કારણ શું ? દેખીતું કારણ એટલું જે છે કે બ્રિટન ( ખરેખર તો બાકીનું ‘’પશ્ચિમ’’ જગત પણ) પણ મુસ્લિમોના હક્ક અને સ્વતંત્રતા જાળવવામાં ઉણું ઉતર્યું છે. એ વાતનો પુરાવો ત્યારે મળ્યો જ્યારે સાંસદ હેમિલ્ટને કબૂલ્યું કે યુકેમાં છેલ્લા કેટલાક વર્ષોમાં મુસ્લિમો પરના હુમલામાં અસાધારણ વૃદ્ધિ થઈ રહી છે. જોકે, સ્વ-ટીકાના સૂર કન્ઝર્વેટિવ પાર્ટીના સાસંદ એડવર્ડ લેવીની ટિપ્પણીમાં સમાઈ ગયા. તેમણે કહ્યું કે વિશ્વમાં સૌથી વધુ દમન ખ્રિસ્તીઓ અને લઘુમતી મુસ્લિમો પર થાય છે. બહુમતી મુસ્લિમ ક્ષેત્રમાં લઘુમતી મુસ્લિમો( પાકિસ્તાનમાં અહેમદીની જેમ) પર અત્યાચાર થાય છે. તો શું તેનો મતલબ એવો થયો કે મુસ્લિમોની ઓછી વસ્તી ધરાવતા ભારત અને બ્રિટન જેવા દેશોમાં મુસ્લિમોની સતામણી થતી નથી ?